Kvalifikation til VM i fodbold 2010, AFC omfatter kvalifikationen af hold fra AFC til VM i fodbold 2010 i Sydafrika. Der blev der spillet om fire pladser direkte i slutrunden samt én ekstra mulighed i form af en interkontinental playoff-match mod vinderen af Oceaniens kvalifikationsturnering. 43 ud af AFC's 46 medlemslande deltog i kvalifikationen, kun Laos, Brunei og Filippinerne var ikke tilmeldt. For første gang var Østtimor med i en kvalifikationsturnering, og Australien deltog for første gang i AFC's kvalifikationsturnering efter at have skiftet fra OFC.